stanford-oval/wikipedia huggingface dataset:
פוסום למורי
תיאור > כסות

להוציא את הדאון הענק, פרוותו הצמרירית של הפוסום הלמורי צפופה וארוכה משל פוסומים טבעתיים אחרים. בדומה לדאון הענק, גם אצל הפוסום הלמורי קיימות וריאציות מנוגדות לחלוטין בצבע הפרווה: הצורה הכהה הנפוצה, והצורה הבהירה שנדירה למדי ומתרחשת בפרופורציות גבוהות בעיקר סביב הר קרבין.
בצורה הבהירה הנדירה, צבעו של הפוסום נע בין צהוב-קרמי לוניל או אפרסק, ועורפו וזנבו זהובים יותר. פניו, כפותיו וגחונו בצבע לבן-שמנת, אוזניו ואפו בצבע ורוד בהיר וסביב האף יש כתם אפרפר. קצה הזנב עשוי להיות בצבע חום כהה.
בצורה הכהה הנפוצה, צבעו של הפוסום נע לרוב בין קפה לחום-שוקולד או מהגוני כהה, אך עשוי להיות גם בגוונים בהירים יותר דוגמת חום-זהוב, חאקי כהה וחלודה. הגב, הידיים והרגליים נוטים לצבע קפה-שחור, המותניים כתמתמות או זהובות, והזרועות ערמוניות. הצד התחתון בהיר משמעותית, ונע בין כתמתם, לצהבהב או אפרפר חיוור. פניו של הפוסום הלמורי שחרחרות או אפרוריות, להוציא טבעות בהירות דלילות בשיער סביב העיניים והלוע. לעיתים יש קווים שחרחרים דקיקים בצידי החרטום והלחיים. האוזניים חומות בצידן החיצוני וורודות בצידן הפנימי. האף ורוד כהה או בורדו, וקצהו שחור. העכוז והזנב כהים במיוחד ועשויים להיות בצבע פחם.
תפוצה

הפוסום הלמורי אנדמי לחצי האי כף יורק במדינת קווינסלנד שבצפון-מזרח אוסטרליה. טווח התפוצה ההיסטורי של הפוסום היה קטן מאז ומתמיד, והוא צומצם עוד יותר בעקבות פיצול ובירוא יערות ומשתרע כיום על 300,000 דונם בלבד. ישנן שתי אוכלוסיות עיקריות: האוכלוסייה הגדולה נמצאת ברכסי ההרים בין העיר אינגאם לקיירנס ברום 450 מטר מעל פני הים, והאוכלוסייה הקטנה יותר נמצאת על הר קרבין טבלנד מערבית לעיר מוסמן ברום 1,100 מטר מעל פני הים. התפוצה הגאוגרפית היא בקצה הצפוני של הרי החיץ הגדול בתוך הפארקים הטרופיים הגשומים של קווינסלנד.
הפוסום הלמורי חי ביערות גשם טרופיים גבוהים וקרירים, ונוטה לשהות בחופות הגבוהות של עצים בוגרים מזנים מסוימים, בגובה 11–20 מטר מקרקעית היער; בשל כך, הוא תופס גומחה אקולוגית נפרדת מזו של הפוסום הירוק ופוסום נהר-הרברט שחיים בגבהים נמוכים בהרבה. כמות המשקעים בבית הגידול של הפוסום הלמורי גבוהה במיוחד, והעצים מכוסים באפיפיטים, טחב וחזזיות. הפוסום נמנע לחלוטין משהייה ביערות משניים או במסדרונות יער צרים.
אקולוגיה > התנהגות ופעילות

הפוסום הלמורי שוכן עצים מובהק שמבלה את זמנו בחופת היער הגבוהה - ברום 11–20 מטר. הוא טפסן זריז ומיומן, ומסתייע בטפריו החזקים ובזנבו על מנת לטפס ולנוע מענף לענף. קרומי הדאיה הזעירים של הפוסום אינם מאפשרים לו לדאות מעץ לעץ, אך עדיין יכולת הקפיצה שלו טובה יותר משל פוסומי טבעת אחרים. במהלך הקפיצה, הוא נוהג לפרוס את ידיו ורגליו לצדדים בדומה לדאונים, ומשתמש בזנבו הגלילי כהיגוי אחורי. הפוסום הלמורי נוהג לבצע נפילה חופשית של 2–3 מטר, ואז לנחות בכבדות על הענף המבוקש. הקול הרם שנשמע במהלך ההתרסקות על הענף, מאפשר לאתר מין זה בקלות. כאשר הפוסום הלמורי נרגש או נבהל הוא מפריש נוזל בצבע שמנת שאותו הוא משפשף על גופו. נוזל זה מלווה בריח מושק חזק ומשמש כנראה לתקשורת כימית אודות מינו ומצבו של הפוסום.
הפוסום הלמורי הוא יונק פעיל לילה; עם רדת החשיכה הוא יוצא ממחבואו, ותר אחר מזון לאורך הלילה עד עלות השחר. את שעות היום הוא מבלה בשינה בחורים במרומי העצים. הפוסום אינו בונה קן, אך ממלא את החור החלול שבו הוא לן בעלווה רכה. הפוסום הלמורי חי בתא משפחתי המורכב מזכר, נקבה וצאצא, והם לנים לעיתים קרובות בחור משותף. במהלך הלילה, משפחת פוסומים עשויה לתור אחר מזון לצד משפחות נוספות ללא הפגנת טריטוריאליות או היררכיה דומיננטית, ודווחו מקרים של לא פחות מ-10 משפחות באזור אחד.
אקולוגיה > תקשורת, יחסי גומלין ותזונה

| --- | --- |


פריטי מזון שונים הנאכלים על ידי הפוסום הלמורי.
הפוסומים הבוגרים שקטים בדרך כלל, ועשויים להגיב רק לקריאות של צאצאים שאיבדו את הוריהם; כמו כן, אין עדויות לתקשורת קולנית בין משפחות. כאשר יש סכנה, כל הפוסומים באזור מתקבצים יחדיו גב אל גב ויוצרים מעגל צפוף שבמרכזו הגורים; התנהגות זאת עשויה לגרום לטורפים לחשוש מלהתקרב לעברם בשל מספרם, ומאפשרת לבוגרים להגן על הגורים. טורפיו של הפוסום הלמורי מוגבלים מאוד עקב הגובה הרב שבו הוא חי וידועים רק שניים בלבד: פיתון השטיחים וינשוף נצי.
הפוסום הלמורי הוא יונק צמחוני שתר אחר מזון בחופה הגבוהה של היער. תזונתו מורכבת כמעט באופן בלעדי מעלים, והוא מגלה העדפה ברורה לקומץ מיני עצים שעליהם נמנים מייפל קווינסלנד (Flindersia brayleyana), קוונדונג חום (Elaeocarpus ruminatus) וליטסאה ליפאנה (Litsea leefeana). עלים צעירים מבוקשים יותר, אך במידת הצורך הוא ניזון גם מעלים בוגרים מהעצים המועדפים או מעלים צעירים של עצים אחרים. הפוסום אוכל לעיתים קרובות גם את פרחי הליטסאה ואת המעטפת הבשרנית של אגוזי בילצ'מידיה בנקרופטי (Beilschmiedia bancroftii).
אקולוגיה > רבייה ומחזור חיים

הפוסום הלמורי הוא יונק מונגומי, ולזכר ולנקבה קשר זוגי חזק וארוך שנים. שני בני הזוג משתתפים באופן פעיל בגידול והגנה על הצאצאים, והם גם תרים אחר מזון ביחד וחולקים מאורה משותפת. ההמלטות מתרחשות בתחילת אוגוסט; אף על פי שלפוסומית יש שתי פטמות בכיס, היא ממליטה גור יחיד בכל פעם. הגור הזעיר והלא מפותח זוחל בכוחות עצמו לכיס שם הוא נצמד לאחת הפטמות ומשלים את התפתחותו בחודשים הבאים.
לאחר 4 חודשי שהייה בכיס, הגור נגמל ועוזב את הכיס; הוא עובר לרכוב על גבה של האם למשך 5 חודשים נוספים (מאוקטובר עד אפריל) שלאחריהם הוא הופך לעצמאי. במהלך פרק זמן זה, הגור עוקב בתשומת לב אחר תנועות הוריו, ונדיר שהוא יורד מהגב במכוון. שני בני הזוג משקיעים זמן ניכר בהגנה על הגור ובהדרכתו; לעיתים קרובות, הם עשויים להישאר בסמיכות אליו אפילו לאחר שהפך לעצמאי. גיל הבגרות של הפוסום אינו ידוע, אך ייתכן שהוא מתרחש בגיל שנתיים בדומה לדאון הענק.
הפוסום הלמורי לא הוחזק מעולם בשבי, כך שתוחלת חייו המדויקת אינה ידועה; סביר להניח שהיא בסביבות 12–15 שנים בדומה לפוסומים אחרים.
מצב

הפוסום הלמורי מסווג על ידי הרשימה האדומה של IUCN במצב השימור קרוב לסיכון (NT), מכיוון ששטח התפוצה של המין קטן מ-3,000 קילומטרים רבועים, הוא רגיש מאוד להפרעה בבית הגידול יותר מכל פוסום אחר, ועשוי להיות היונק האוסטרלי המושפע ביותר מההתחממות הגלובלית. בירוא יערות הגשם היה האיום העיקרי על הפוסום בעבר, אולם כיום מרביתם נמצאים באזורים מוגנים. מאחר שהפוסום הלמורי מוגבל ליערות בוגרים וצפופים עם חופות גבוהות ואינו יורד לאדמה, הפרעה אנושית בדמות סלילת כבישים ומסילות ברזל ופריסת עמודי חשמל מהווה איום בולט עליו, היות שהיא מובילה לפיצול בית הגידול, יוצרת מסדרונות יער צרים שאינם ראויים למחיה עבורו, ובכך מונעת מעבר של פוסומים מאזור לאזור.
ההתחממות הגלובלית משפיעה גם היא לרעה על המין; גלי חום פוקדים בקצב הולך וגובר את היערות ההרריים בצפון אוסטרליה, ולמינים טרופיים רבים שחיים באזורים הקרירים הללו אין מנגנונים לקירור הגוף והם אינם מסוגלים להתמודד עם טמפרטורות גבוהות; במהלך העשור הראשון והשני של המאה ה-21, יונקים הרריים רבים נעלמו מהמדרונות המיוערים הנמוכים והעפילו למרומי ההרים שבהם הטמפרטורה קרירה מספיק. הנדידה של יונקים רבים מהאזורים הנמוכים לאזורים הגבוהים, מובילה לתחרות על מקורות המחיה ולדחיקת המינים המקוריים שחיים בפסגות ההרים דוגמת הפוסום הלמורי.
נכון להערכה האחרונה של IUCN בשנת 2019, האוכלוסייה ובית הגידול של הפוסום הלמורי יציבים, וחלק גדול משטח התפוסה של המין מוגן בשל היותו חלק מאתר המורשת העולמית הפארקים הטרופיים הגשומים של קווינסלנד.
לקריאה נוספת

Wilson, Robyn F., Helene Marsh, and John Winter. "Importance of canopy connectivity for home range and movements of the rainforest arboreal ringtail possum (Hemibelideus lemuroides)." Wildlife Research 34.3 (2007): 177-184.
Goudberg, Nicole Joanna. The feeding ecology of three species of north Queensland upland rainforest ringtail possums, Hemibelideus lemuroides, Pseudocheirus herbertensis and Pseudocheirus archeri (Marsupialia: Petauridae). Diss. James Cook University, 1990.
McKay, G. M., et al. "Sex-chromosome mosaicism in the lemur-like possum Hemibelideus lemuroides (Marsupialia: Petauridae)." Australian Journal of Biological Sciences 37.3 (1984): 131-136.
הערות שוליים

↑  פוסום למורי באתר הרשימה האדומה של IUCN
פוסום למורי מהצורה הכהה הנפוצה.
פוסום למורי מהצורה הבהירה הנדירה.
פוסום למורי בפעילות לילית.
נוף אופייני לבית גידולו של הפוסום הלמורי ביערות הגשם של צפון אוסטרליה.
פוסום למורי באחד הפארקים הטרופיים של קווינסלנד.
פיינל פור היורוליג 2024

| --- | --- |
 תאריך התחלה:  24 במאי 2024 
 תאריך סיום:  26 במאי 2024 
 מספר משתתפות:  4 
 ערים מארחות:  גרמניה ברלין, גרמניה
 → 20232025 ←
 
פיינל פור היורוליג 2024 הוא טורניר הפיינל פור שעתיד לחתום את עונת היורוליג 2023/2024, העונה ה-67 של טורניר הכדורסל המוביל באירופה וה-24 מאז אורגנה לראשונה על ידי יורוליג בסקטבול. זה היה הפיינל פור ה-37 של עידן הפיינל פור המודרני של היורוליג (מאז 1988), והפעם ה-39 בסך הכל שהתחרות מסתיימת בפורמט פיינל פור. הטורניר ישוחק באובר ארנה בברלין, גרמניה, ב-24–26 במאי 2024.
קבוצות

| קבוצה | מיקום בעונה הסדירה | ברבע הגמר | השתתפויות קודמות (מודגש מציין זכייה) |
| --- | --- | --- | --- |
| ספרד ריאל מדריד | 1 | ניצחון 3–0 על ספרד בסקוניה | 13 (1967, 1993, 1995, 1996, 2011, 2013, 2014, 2015, 2017, 2018, 2019, 2022, 2023) |
| יוון פנאתינאיקוס | 2 | ניצחון 3–2 על ישראל מכבי תל אביב | 11 (1994, 1995, 1996, 2000, 2001, 2002, 2005, 2007, 2009, 2011, 2012) |
| יוון אולימפיאקוס | 5 | ניצחון 3–2 על ספרד ברצלונה | 12 (1994, 1995, 1997, 1999, 2008, 2010, 2012, 2013, 2015, 2017, 2022, 2023) |
| טורקיה פנרבחצ'ה | 6 | ניצחון 3–2 על צרפת מונקו | 5 (2015, 2016, 2017, 2018, 2019) |
בראקט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 24 במאי | 24 במאי |  |  |  |  |  |
|  |  ספרד ריאל מדריד |  87 |   |  |  |  |  |
|  |  יוון אולימפיאקוס |  76 |   |  |  |  |  |
|  |   |  |   |  |  |  |  |
|  |  |  |  |  | 26 במאי | 26 במאי |  |
|  |   |   |   |   |  יוון פנאתינאיקוס |  95 |  |
|  |   |   |   |   |  ספרד ריאל מדריד |  80 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 24 במאי | 24 במאי |   |  | 26 במאי | 26 במאי |  |
|  |  יוון פנאתינאיקוס |  73 |   |  |  טורקיה  פנרבחצ'ה |  84 |  |
|  |  טורקיה  פנרבחצ'ה |  57 |   |  |  יוון אולימפיאקוס |  87 |  |
חצי גמר > חצי גמר א'

| 0 | 1 | 2 | 3 | 4 |
| --- | --- | --- | --- | --- |
| 24 במאי 2024 | ריאל מדריד ספרד | 76-87 | אולימפיאקוס יוון | אובר ארנה, ברלין |
21:00 (CEST):
חצי גמר > חצי גמר ב'

| 0 | 1 | 2 | 3 | 4 |
| --- | --- | --- | --- | --- |
| 24 במאי 2024 | פנאתינאיקוס יוון | 57-73 | פנרבחצ'ה טורקיה | אובר ארנה, ברלין |
18:00 (CEST):
משחק על המקום השלישי

| 0 | 1 | 2 | 3 | 4 |
| --- | --- | --- | --- | --- |
| 26 במאי 2024 | פנרבחצ'ה טורקיה | 87-84 | אולימפיאקוס יוון | אובר ארנה, ברלין |
17:00 (CEST):
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 26 במאי 2024 | פנאתינייקוס יוון | 80-95 | ריאל מדריד ספרד | אובר ארנה, ברלין |
21:00 (CEST):
פנסלק

| --- | --- |
סמל פנסלקסמל פנסלק

 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת נירבאטור
 שטח:  36.92 קמ"ר
 אוכלוסייה:  ‏
  ‑ בעיר:  981 (1 בינואר 2020)
 קואורדינטות:  47°38′00″N 22°09′00″E﻿ / ﻿47.633333333333°N 22.15°E﻿ / 47.633333333333; 22.15 
 אזור זמן:  UTC +1
 https://peneszlek.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פנסלק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פנסלק  he tabBackground:;tabBorder:#aaa;defaultTab:0;
 
פנסלק (בהונגרית: Penészlek) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית פנסלק קטנה עם השנים. כך, בשנת 1990 היו בעיר 1,158 תושבים ובשנת 2020 רק 981 תושבים.
הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 2005
יהודי פנסלק

יהודים התיישבו בפנסלק בראשית המאה ה-19 ובמקום היה בית קברות יהודי
באפריל 1944, כחודש לאחר כניסת הצבא הגרמני להונגריה, הועברו יהודי פנסלק לגטו במאטסלקה ובסוף מאי שולחו למחנה ההשמדה אושוויץ.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 44 |  |
| 1880 | 89 | 1,123 |
| 1910 | 50 |  |
| 1920 | 49 |  |
| 1930 | 55 |  |
| 1941 | 58 | 2,387 |
הערות שוליים

↑  נתוני הכפר באתר הלמ"ס ההונגרי
↑  שאריות בית הקברות היהודי בפנסלק
↑  תיעוד יהודי פנסלק שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת נירבאטור |
| --- | --- | --- |
| יישובים | נירבאטור • באטורליגט • אנצ'נץ' • קישלטה • מאריאפוץ' • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירלוגוש • נירמיהאידי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם |  |
פרנק גינאי

| --- | --- |

 משתמשים:  גינאה גינאה
 ISO 4217:  GNF
 יחידות משנה
 1/100:  סנטימס
 מטבעות ושטרות
 שטרות בשימוש:  25, 50, 100, 500, 1,000, 2,000, 5,000, 10,000,ו-20,000 פרנק
 מטבעות בשימוש:  1, 5, 10, 25 ו-50 פרנק
 בנק מרכזי
 אינפלציה:  7.9%
 בנק מרכזי:  הבנק המרכזי של גינאה 
 → Guinean syli 
 
גינאה: שטר 25 סיליס, 1980
הפְרַנְק הַגִינָאִי הוא ההילך החוקי של רפובליקת גינאה שבמערב אפריקה, מאז קיבלה את עצמאותה ב-1958 מידי צרפת. שמו של המטבע מבוסס על הפרנק הצרפתי. במרכז השטר שבתמונה, כמו גם על כל השטרות האחרים של המדינה, מופיע התאריך 1 במרץ 1960, שבו נוסד הבנק המרכזי של גינאה. לפני כן הייתה גינאה שותפה באיחוד המוניטרי של קולוניות צרפת במערב אפריקה, הפרנק CFA, וכשפרשה מן האיחוד הוחלף הפרנק של האיחוד בפרנק גינאי ביחס של אחד לאחד.
בין השנים 1971 ו-1985 היה בשימוש הסילי (Syli), ששוויו עשרה פרנק.
פורד פלקון

| --- | --- |

Ford Falcon, דור שני
 מאפיינים כלליים
 יצרן:  פורד (שם מלא: Ford Motor Company)
 שנות ייצור:  1960–1970
 הרכבה:  ארצות הברית ארצות הברית (דור ראשון, דור שני, דור שלישי)  קנדה קנדה (דור שלישי)  ארגנטינה ארגנטינה (דור ראשון)  צ'ילה צ'ילה (דור ראשון, דור שלישי)  מקסיקו מקסיקו (דור ראשון, דור שלישי)  אוסטרליה אוסטרליה (דור ראשון) בשם פורד פיוצ'רה
 מודל אחריו:  פורד מאבריק
 מרכב:  Front-engine, rear-wheel-drive layout
 פלטפורמה:  Ford Fox platform
 אורך:  4,597 מ"מ (דור ראשון) 4,613 מ"מ (דור שני)  4,681 מ"מ (דור שלישי)
 רוחב:  1,781 מ"מ (דור ראשון) 1,819 מ"מ (דור שני)  1,859 מ"מ (דור שלישי)
 גובה:  1,382 מ"מ (דור ראשון)
 משקל:  1,084 ק"ג (דור ראשון, דגם 2 דלתות, מנוע 2,365 סמ"ק)  1,471-1,649 ק"ג (דגם (1970½)
 בסיס גלגלים:  2,781 מ"מ (דור ראשון, דור שני) 2,819 מ"מ (דור שלישי) 3,000 מ"מ (תצורת סדאן, דגם (1970½)  2,900 מ"מ (תצורת סטיישן, דגם (1970½)
 מפרט טכני
 מנוע:  6 צילינדרים, 2,365 סמ"ק (דור ראשון)  6 צילינדרים, 2,800 סמ"ק (דור ראשון)  V8 צילינדרים, 4,300 סמ"ק (דור ראשון) 6 צילינדרים, 2,365 סמ"ק (דור שני)  6 צילינדרים, 2,800 סמ"ק (דור שני)  6 צילינדרים, 3,300 סמ"ק (דור שני)  V8 צילינדרים, 4,700 סמ"ק (דור שני) 6 צילינדרים, 2,365 סמ"ק (דור שלישי)  6 צילינדרים, 2,800 סמ"ק (דור שלישי)  6 צילינדרים, 3,300 סמ"ק (דור שלישי)  V8 צילינדרים, 4,300 סמ"ק (דור שלישי)  V8 צילינדרים, 4,700 סמ"ק (דור שלישי)  V8 צילינדרים, 4,900 סמ"ק (דור שלישי)  6 צילינדרים, 4,100 סמ"ק (דגם (1970½))  V8 צילינדרים, 4,900 סמ"ק (דגם (1970½))  V8 צילינדרים, 5,800 סמ"ק (דגם (1970½))  V8 צילינדרים, 7,000 סמ"ק (דגם (1970½))
 הילוכים:  תמסורת ידנית - 3 מהירויות (דור ראשון, דור שני) תמסורת ידנית - 4 מהירויות (דור ראשון, דור שני) תמסורת אוטומטית - 2 מהירויות (דור ראשון) תמסורת אוטומטית - 3 מהירויות (דור שני)
 צריכת דלק:  7.7 ק"מ לליטר (דור ראשון, מנוע 2,365 סמ"ק)
פורד פלקון (באנגלית: Ford Falcon North America) היא מכונית משפחתית גדולה, אשר הוגדרה בארצות הברית כמכונית קומפקטית, מתוצרת חברת פורד אשר יוצרה בין השנים 1960–1970 בארצות הברית, דרום אמריקה ואוסטרליה. ייצור הדגמים באוסטרליה נמשך עד לשנת 2010. בין הדגמים המיוצרים היה "ג'ון גוס ספציאל".
דורות

דור ראשון (יוצר בין השנים 1960–1963).
דור שני (יוצר בין השנים 1964–1965).
דור שלישי (יוצר בין השנים 1966–1970).
דגם (1970½).
דורות > דור ראשון

יוצר בארצות הברית, מקסיקו, ארגנטינה, צ'ילה ואוסטרליה.
תצורות: 2 דלתות סדאן, 4 דלתות סדאן, 3 דלתות סטיישן, 5 דלתות סטיישו, 2 דלתות קבריולה, 2 דלתות טנדר.
תאוצה בין 0 - 100 קמ"ש היא 18.8 שניות (דגם 2 דלתות, מנוע 2,365 סמ"ק).
דורות > דור שני

יוצר בארצות הברית.
תצורות: 2 דלתות קופה, 4 דלתות סדאן, 3 דלתות סטיישן, 5 דלתות סטיישן, 2 דלתות הרדטופ, 2 דלתות קבריולה, 2 דלתות טנדר.
דורות > דור שלישי

יוצר בארצות הברית, מקסיקו, קנדה וצ'ילה.
תצורות: 2 דלתות קופה, 4 דלתות סדאן, 5 דלתות סטיישן.
דורות > דגם (1970½)

תצורות: 2 דלתות סדאן, 4 דלתות סדאן, 5 דלתות סטיישן.
תמונות

פורד פלקון דור ראשון - סטיישן
פורד פלקון דור ראשון, שנת 1961, בתצורת סדאן, 2 דלתות
פורד פלקון דור ראשון, שנת 1963
פורד פלקון דור ראשון, שנת 1962 - טנדר
פורד פלקון דור ראשון, שנת 1960 בתצורת סדאן, 4 דלתות
פורד פלקון דור ראשון, שנת 1963 - קבריולה
פורד פלקון דור ראשון, שנת 1963 - קבריולה
פורד פלקון דור ראשון
פורד פלקון דור שני, שנת 1965
פורד פלקון דור שני, שנת 1964 - קבריולה
פורד פלקון דור שני, שנת 1964 - סטיישן
פורד פלקון דור שני, שנת 1964, סדאן 4 דלתות
פורד פלקון דור שני, שנת 1964 - קבריולה
פורד פלקון דור שלישי, שנת 1967 - קופה
פורד פלקון דור שלישי, שנת 1968 - סדאן, 4 דלתות
פורד פלקון דור שלישי, שנת 1970 - סדאן, 4 דלתות
פורד פלקון דור שלישי - סטיישן
פורד פלקון דור שלישי, שנת 1970 - סדאן, 4 דלתות
פורד פלקון (1970½)
ראו גם

פורד
פורד פלקון XG
פורד פלקון XL
פורד פלקון XP
פורד XY פלקון GT
לקריאה נוספת

פורד פלקון קלוב - ארצות הברית (falconclub)
פורד פלקון בסרטי קולנוע וטלוויזיה (imcdb)
"פורד פלקון"  (falconregistry)
הערות שוליים

↑  פורד פלקון, 2 דלתות automobile-catalog
↑  פורד פלקון שנת 1963 oldcarbrochures.com/static/NA/Ford/1963_Ford/1963_Ford_Falcon
↑  פורד פלקון שנת 1965 oldcarbrochures.com/static/NA/Ford/1965_Ford/1965_Ford_Falcon
↑  פורד פלקון שנת 1967 - מפרט oldcarbrochures.com/static/NA/Ford/1967_Ford/1967_Ford_Falcon
↑  פורד פלקון שנת 1970.5 oldcarbrochures.com/static/NA/Ford/1970_Ford/1970_5
פרימוז ברזץ'

| --- | --- |

 לידה:  2 באוקטובר 1979 (בן 44) פוסטוז'נה שבסלובניה
 עמדה:  סנטר
 גובה:  2.16 מטרים
 דראפט:  בחירה מספר 27, 2000 אינדיאנה פייסרס
 קבוצות כשחקן
 1996 - 1998   1998 - 2001   2001 - 2004   2004 - 2007   2007 - 2008   2008   2008 - 2009   2009 - 2010   2010   2010 - 2011   2011 - 2012   2012 - 2014   2015   2015   2015 - 2017   2017:  קראסקי זידאר   אולימפיה ליובליאנה   אינדיאנה פייסרס   שארלוט בובקאטס   דטרויט פיסטונס   טורונטו ראפטורס   לוטומטיקה רומא   פילדלפיה 76'   מילווקי באקס   קרסניה קריליה סמרה   לוקומוטיב קובאן   ניז'ני נובגורוד   א.א.ק. לרנקה   AI כווית   קיטיון לרנקה   אל-אהלי מנאמה
 הישגים כשחקן
 2 זכיות באליפות הליגה הסלובנית (1999, 2001)   3 זכיות בגביע הליגה הסלובנית (1999–2001)   זכייה באליפות הליגה הקפריסאית (2015)
פרימוז ברזץ' (בסלובנית: Primož Brezec; נולד ב-2 באוקטובר 1979) הוא כדורסלן עבר סלובני, ששיחק בעמדת הסנטר. גובהו 2.16 מטרים.
קריירה

ברזץ', יליד  בפוסטוז'נה, סלובניה, יוגוסלביה, שיחק באולימפיה ליובליאנה מהליגה הסלובנית בין השנים 1998-2001. הוא נבחר במקום ה-27 על ידי אינדיאנה פייסרס בדראפט ה-NBA לשנת 2000, אך לא הרבה לשחק ולכן עבר בעונת 2004/05 לשארלוט בובקאטס, לאחר בחירה בדראפט ההרחבה, בה היה לסנטר המוביל ולשחקן חמישייה קבוע. בעונתו הראשונה בשארלוט קלע 13 נקודות והוריד 7.4 ריבאונדים בממוצע למשחק, אך בשלוש העונות שבאו לאחר מכן היה בירידה מתמדת, מה שגרם להעברתו בטרייד לדטרויט פיסטונס עבור נאזר מוחמד.
ב-21 בפברואר 2008 הועבר ברזץ' בטרייד לטורונטו ראפטורס עבור חואן דיקסון. במדי הראפטורס שיחק 13 משחקים בהם קלע 3.7 נקודות והוריד 1.4 ריבאונדים בממוצע למשחק. ב-20 ביולי חתם על חוזה לשנתיים בקבוצת היורוליג האיטלקית לוטומטיקה רומא, אך עזב אותה כבר לאחר עונה אחת. באוגוסט 2009, שב ל-NBA וחתם בפילדלפיה 76'. בפברואר 2010 הועבר יחד עם רויאל אייבי למילווקי באקס בתמורה לג'ודי מיקס, פרנסיסקו אלסון ובחירת דראפט עתידית. אחר כך הוא חזר לשחק באירופה, בקבוצה קרסניה קריליה סמרה.
פוסום זנב-טבעת ירוק

| פוסום זנב-טבעת ירוק |
| --- | --- |
 פוסום זנב-טבעת ירוק
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: פוסומי זנב טבעת
סוג:: פוסום זנב-טבעת מדומה
מין:: פוסום זנב-טבעת ירוק
שם מדעי
 Pseudochirops archeri ‏קולט, 1884
תחום תפוצה


פוסום זנב-טבעת ירוק (שם מדעי: Pseudochirops archeri) הוא מין של פוסום ססגוני בסוג פוסום זנב-טבעת מדומה שאנדמי ליבשת אוסטרליה. הוא תואר מדעית בשנת 1888 על ידי הזואולוג הנורווגי רוברט קולט (אנ'), והוא המין היחיד בסוגו שחי באוסטרליה במקום בגינאה החדשה.
תיאור > אנטומיה ומאפיינים פיזיים

לפוסום הירוק גוף שמנמן, מגושם וכדורי בצורתו, ראש נפוח ועגלגל וחוטם גדול ומחודד. סביב אוזניו הקצרות והעגולות יש רצועות פרווה עבות שגורמות להן להראות גדולות בהרבה מגודלן האמיתי. העיניים האדמוניות שלו גדולות ובולטות, ולהן אישונים אנכיים בדומה לחתול שמותאמים יותר לראיית לילה.
זנבו של הפוסום חזק וגמיש בדומה לקרוביו עם טבעת לפיתה בקצהו, אך הוא נבדל מהן בהיותו קצר יחסית ועבה במיוחד בבסיסו.
נוסחת השיניים של הפוסום היא  {\tfrac {3.1.3.4}{2.0.3.4}} בכל צד, כך שהמספר הכולל הוא 40; לשיניו הטוחנות של הפוסום יש קצוות חדים בצורת סהר בדומה לקואלה, והן משמשות אותו לחיתוך העלים לפיסות זעירות במקום טחינה רגילה.
כפות היד והרגל רחבות, עם כריות הצמדה וטפרים חזקים וחדים שמשמשים לטיפוס; הבהונות מנוגדות לשאר האצבעות ומשפרות את האחיזה בענפים. אורך ראשו וגופו של הפוסום הירוק 28–37 סנטימטרים ומשקלו 1.3-0.6 קילוגרם.
תיאור > כסות

הפרווה הצפופה של הפוסום הירוק עבה ורכה עם מרקם משי, והיא בעלת גוון ירוק-סיד שנחשב לייחודי וחריג עבור יונקים והעניק למין את שמו; במציאות, צבע הפרווה נע בין אפרפר לזהוב-זית, והמראה הירקרק נובע משילוב של שיער צהוב, לבן ושחור. הצד התחתון הכולל את המפשעה, הגחון, החזה והצוואר - בצבע שמנת עד לבן בוהק. גבו של הפוסום בעל גוון חום-זית כהה שהופך בהדרגה לפס שחרחר ברור מהכתף עד למצח; האזור הכהה בגב תחום מצדדיו בזוג פסים כסופים או צהבהבים, וגם הם בתורם עשויים להיות תחומים בזוג פסים כהים ודהויים.
הפוסום הירוק בולט גם בכתמים הלבנים הבוהקים שנמצאים על מותניו, שוקיו, וסביב אוזניו ועיניו. ראשו של הפוסום בצבע זהה לשאר הגוף (להוציא את הפס הכהה על המצח), ואילו החרטום והלחיים בצבע אפור-פיח שמבליט עוד יותר את הטבעות הלבנות סביב העיניים. האף גם הוא בולט בצבעו הוורוד. הזנב בצבע אפרפר-זית וצידו התחתון ולעיתים גם קצהו בצבע לבנבן.
תפוצה

הפוסום הירוק אנדמי לחצי האי כף יורק בצפון-מזרח קווינסלנד, והוא המין היחיד בסוגו שחי באוסטרליה. טווח התפוצה משתרע לאורך הפארקים הטרופיים הגשומים של קווינסלנד במורדות הצפון-מזרחיים של הרי החיץ הגדול המקבילים לשונית המחסום הגדולה, מהפארק הלאומי רכס פלומה ליד טאונסוויל עד לפארק הלאומי הר וינדזור ליד דדין.
בית הגידול של הפוסום מורכב מיער גשם טרופי וקריר על מדרונות הררים ברום 300 מטר מעל פני הים ומעלה. הפוסום מגלה העדפה לאזורים עם שפע של עצים וגפנים, ונראה לעיתים קרובות גם ביערות מקוטעים, יערות משניים ושולי היערות. למין זה יש חפיפה עם פוסום נהר-הרברט ופוסום נהר-דיינטרי המשתייכים לסוג אחר.